cyanic-selkie/wikianc huggingface dataset:
অট্ঠকথাচার্য ধর্মপাল
বৌদ্ধ ধর্মের ইতিহাসে ধর্মপাল নামে অনেক খ্যাতনামা ব্যক্তি রয়েছে। তেমনি আচার্য ধর্মপাল হলো একজন অট্ঠকথাচার্য, টীকাকার, লেখক ও অনুবাদক। শ্রীলঙ্কার অনাগারিক ধর্মপাল নামেও এক খ্যাতনামা বৌদ্ধ ভিক্ষু ছিল যিনি বৌদ্ধ ধর্মের শাসনকে টিকিয়ে রাখার জন্য গুরুত্বপূর্ণ কাজ করে গেছেন। এই টীকাকার ভিক্ষুর সময়কাল ছিল খ্রিষ্টীয় ষষ্ঠ শতক হতে সপ্তম শতকের। তাকে গন্ধবংস গ্রন্থে ভারতের আচার্য হিসেবে অভিহিত করা হয়েছে। ধর্মপালের রচনাবলীতে বুদ্ধঘোষ এর রচনাবলীর রেফারেন্স পাওয়া যায়। তাই ধর্মপাল বুদ্ধঘোষ এর পরবর্তী ছিলেন।  চৈনিক পরিব্রাজক হিউয়েন- সাং - এর ভ্রমণবৃত্তান্তে ধর্মপাল কাঞ্চিপুরায় জন্মগ্রহণ করেছেন বলে উল্লেখ আছে। সাং- খ্রিষ্টীয় সপ্তম শতকের প্রথম ভাগে (৬৪০ খ্রিষ্টাব্দ) ভারত ভ্রমণে আসেন। ধর্মপালের  রচনা সাহিত্যে সমর্থন করে যে তিনি দক্ষিণ ভারতে, বদরিত্থ বা পদরিত্থ স্থান জন্মগ্রহণ করেন। দক্ষিণ ভারতেই যে তার জন্মস্থান তা নিয়ে গবেষকদের নিকট কোনো বিতর্ক নেই।
বাল্যকাল ও বৌদ্ধধর্মে দীক্ষা
অট্ঠকথাচার্য ধর্মপালের বাল্যকাল ও দীক্ষা সম্পর্কে শুধু চৈনিক পরিব্রাজক হিউয়েন- সাং এর ভ্রমণবৃত্তান্তে পাওয়া যায়। নিম্নে দেওয়া হলো- "কাঞ্চিপুরা ভ্রমণকালে জনৈক ভিক্ষু জানান যে ধর্মপাল কাঞ্চিপুরায় জন্মগ্রহণ করেছিলেন। বালক বয়সেই তিনি সুন্দর এবং সৎ স্বভাবের অধিকারী ছিলেন, যা তাঁর সমৃদ্ধ ও উন্নত জীবন গঠনে সহায়ক ভূমিকা রেখেছিল। বয়ঃপ্রাপ্ত হলে সে রাজ্যের রাজকন্যার সঙ্গে তাঁর বিবাহের কথা পাকা হয়। বিবাহের পূর্বরাত্রে তাঁর মনে দুঃখময় ভাবাবেগ উদয় হয় এবং তিনি বুদ্ধমূর্তির সম্মুখে মুক্তির জন্য প্রার্থনা করলে তাঁর প্রার্থনা মঞ্জুর হয় এবং এক দেবতা তাঁকে উক্ত রাজ্য হতে কয়েকশত লি দূরে অবস্থিত পর্বতের এক বিহারে নিয়ে যান। সে বিহারের ভিক্ষুগণ তাঁর অভিব্যক্তির কথা জ্ঞাত হয়ে বৌদ্ধধর্মে দীক্ষা দেন।" তিনি দক্ষিণ ভারতে দীক্ষা নিয়েছিলেন।
সাহিত্যকর্ম
গন্ধবংস, সাসনবংস বৌদ্ধ পালি গ্রন্থে ধর্মপালের রচনার গ্রন্থের নাম পাওয়া যায়। ইতিবুত্তকট্ঠকথা, উদনট্ঠকথা, চরিয়াপিটকট্ঠকথা, থেরগাথাট্ঠকথা, থেরীগাথাট্ঠকথা প্রমুখ গ্রন্থ তিনি সিংহলী ভাষায় রক্ষিত গ্রন্থগুলো মূল মাগধী ভাষায় রুপান্তর করেন।
জাকার্তার পরিবহন ব্যবস্থা
সুরাবায়ার পরিবহন স্থল, সমুদ্র এবং বিমান পরিবহনের মাধ্যমে স্থানীয়, আঞ্চলিক এবং আন্তর্জাতিক যাত্রায় সাহায্য করছে। শহরের অভ্যন্তরে প্রাথমিক যাতায়াত ব্যবস্থা হল মোটর যান, মোটরসাইকেল এবং ট্যাক্সি। কিছু পাব্লিক বাস পরিবহন রয়েছে। বাস পরিবহনের দ্বারা শহরটি জাভা দ্বীপ এর গুরুত্ব পূর্ন শহরের সঙ্গে যুক্ত।এছাড়া শহরটিতে রেল পরিবহন ব্যবস্থা রয়েছে।মিটার গেজ রেল ধ্বারা শহরটি বানদুং শহরের সঙ্গে যুক্ত।
সড়ক
শহরটিতে সড়ক পথে বাস ,ব্যক্তিগত গাড়ি, টাক্সি প্রভৃতির দ্বারা গন পরিবহন ব্যবস্থা গড়ে উঠেছে।এই শহরটি বহু এক্সপ্রেসওয়ে ও মহাসড়ক দ্বার অনওয শহরের সঙ্গে যুক্ত।
রেল
শহরটিতে প্রথম রেল চালু হয় ১৮৬৭ সালে।এর পর ধীরে ধীরে রেলপথের প্রসার ঘটে।শহরটি থেকে শহরগলী রেল ও দূরপাল্লা উভয় রেল চলাচল করে।
উচ্চগতির রেল
জাকার্তা- বানদুং হাইস্পিড রেলপথ বা জাকার্তা বানদুং উচ্চ-গতির রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেলপথ ( জাকার্তা থেকে বানদুং)  নির্মাণে খরচ ধরা হয়েছে ৫.১৩৫ মার্কিন ডলার।
মেট্রো রেল
জাকার্তা মেট্রো রেল হল এই দেশের প্রথম মেট্রো রেল ব্যবস্থা।এই ব্যবস্থার দ্বারা সহজে জাকার্তার বিভিন্ন অংশে যাতায়াত করা যায়।এই রেল ব্যবস্থার নতুন পথ নির্মাণের কাজ চলছে।
বন্দর ও জলপথ
শহরটির প্রধান বন্দর হল তান্জুং প্রিওক বন্দর বা জাকার্তা বন্দর।এই বন্দর দ্বারা দেশের ৫০ শতাংশ পণ্য পরিবহন করা হয়।বন্দরটি জাকার্তার কাছেই সমুদ্র উপকূলে গড়ে এঠেছে।এই বন্দরটি গভীর পোতাশ্রয় যুক্ত।এটি দেশের বৃহত্তম কন্টেইনার বন্দর।এই শহরটি এই বন্দরটিকে কেন্দ্র করেই গড়ে উঠেছে।
আরও দেখুন
জাকার্তা-বানদুং হাইস্পিড রেলপথ
শীতলা চৌকিয়া ধাম মন্দির
মা শীতলা চৌকিয়া দেবীর মন্দিরটি বেশ পুরনো। এখানে শিব ও শক্তির পূজা হয়।
অবস্থান
চৌকিয়া ধাম ইনস্টিটিউশন (SH-36) এর প্রসাদ গ্রুপের কাছে অবস্থিত।
বদরগঞ্জ রেলওয়ে স্টেশন
বদরগঞ্জ রেলওয়ে স্টেশন বাংলাদেশের রংপুর জেলার একটি রেলওয়ে স্টেশন। ১৮৭৮ সালে প্রতিষ্ঠিত হয়। এছাড়াও বদরগঞ্জ উপজেলার আওতায় আরো দুটি রেলওয়ে স্টেশন রয়েছে। একটি আউলিয়াগঞ্জ রেলওয়ে স্টেশন ও অন্যটি শ্যামপুর রেলওয়ে স্টেশন।
অবস্থান
বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া অংশে বদরগঞ্জ রেলওয়ে স্টেশন অবস্থিত।
রাজেন্দ্রপুর রেলওয়ে স্টেশন
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে রাজেন্দ্রপুর রেলওয়ে স্টেশন তৈরি করা হয়।
পরিষেবা
রাজেন্দ্রপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
সম্পর্কিত নিবন্ধ
রাজেন্দ্রপুর সেনানিবাস
মেবল অ্যাট দ্য হুইল
মেবল অ্যাট দ্য হুইল (ইংরেজি: Mabel at the Wheel) হল মেবল নরম্যান্ড ও ম্যাক সিনেট পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। এতে প্রধান চরিত্রে অভিনয় করেছেন চার্লি চ্যাপলিন ও মেবল নরম্যান্ড।
কাহিনী সংক্ষেপ
মেবল তার প্রেমিকের রেসিং কারে না চড়ে চার্লির দুই সিটওয়ালা মোটর সাইকেলে চড়ার আগ্রহ পোষণ করে। দুর্ভাগ্যবশত সে গর্তে কাদায় পড়ে যায়, আর চার্লি তা খেয়াল না করে সাইকেল চালিয়ে চলে যায়। মেবলের প্রেমিক তাদের পিছনে গাড়ি চালিয়ে আসছিল। সে কর্দমাক্ত মেবলকে তার গাড়িতে তোলে নেয় এবং তাকে গাড়ি চালাতে দেয়। চার্লি যখন দেখে মেবল সাইকেলে নেই, সে সাইকেল থেকে পড়ে যায়। অপর এক ব্যক্তি তাকে তোলে এবং সাইকেলে ধাক্কা দিয়ে চালাতে সাহায্য করে। চার্লি মেবল ও তার প্রেমিককে গাড়ির পাশে দাঁড়িয়ে থাকতে দেখে সেখানে যায়। তাদের মধ্যে বাদানুবাদ হয়। তারা গাড়ি থেকে দূরে গেল চার্লি পিন দিয়ে তাদের গাড়ির চাকা ফুটো করে দেয়। তারা ফিরে এসে চাকার বেহাল অবস্থা দেখে বুঝতে পারে এটা চার্লির কাজ। তাদের মধ্যে পাথর ছুড়াছুড়ি হয়। মেবলের প্রেমিকের বন্ধু এসে তাদের এই অবস্থা দেখে বিহ্বল হয়ে পড়ে।
চার্লি এবার একটি গাড়ি দৌড় প্রতিযোগিতায় গিয়ে পিন দিয়ে একটি গাড়ির চাকা ফুটো করে দেয়। পরের আবার তা করতে গিয়ে সে ধরা পড়ে এবং গাড়ি চালক তাকে সেখান থেকে তাড়িয়ে দেয়। গ্যালারিতে যাত্রা পথে ভিড় দেখে সে বাইরে দাঁড়িয়ে সিগারেটের ধোঁয়া ছাড়ে এবং পিন দিয়ে একজনের পিছনে গুঁতো দিয়ে ভিতরের ঢোকার রাস্তা পরিষ্কার করে। ভিতরে ঢোকে তার মেবলের প্রেমিকের বন্ধুর সাথে দেখা হয় এবং সে আবার তার পিন ব্যবহার করে। মেবলের সাথে দেখা হলে সে তাকে নিয়ে যেতে চাইলে মেবল তাকে থাপ্পড় দিয়ে তার প্রেমিকের বন্ধুর পাশে গিয়ে বসে। চার্লি সেখানে গিয়ে পিন দিয়ে তাকে উত্ত্যক্ত করতে থাকে। এই সময়ে মেবলের প্রেমিক আসলে তাকে পিন দিয়ে গুঁতো দিয়ে চলে যায়।
মেবলের প্রেমিক প্রতিযোগিতায় যাওয়ার পূর্বে চার্লি শিষ বাজায় এবং দুজন গুন্ডা এসে তাকে ধরে আটকে রাখে। মেবল তার প্রেমিক হেরে যাবে এই দেখে সিদ্ধান্ত নেয় রেসিংয়ের পোশাক পরে সে নিজেই গাড়ি চালাবে। দেরীতে শুরু করেও মেবল তার সহযোগী চালককে নিয়ে তিন পাক দিয়ে ফেলে। চার্লি তার দুই অনুচরকে নিয়ে রাস্তায় তেল ঢেলে ও বোমা মেরে প্রতিযোগিতায় বানচাল করার চেষ্টা করে। তেলের কারণে মেবলের গাড়ি পিছনের দিকে চলতে শুরু করে। তেলের কার্যক্ষমতা চলা পর্যন্ত এক ধাপ পিছিয়ে পড়ে এবং আবার ঠিকভাবে চলতে শুরু করে। গাড়িটি একটি বাঁকে নিচের দিকে যেতে থাকলে একদল লোক আবার ধাক্কা দিয়ে উপরে তোলে। ইতিমধ্যে মেবলের প্রেমিক দড়ি থেকে মুক্ত হয়ে দেখে মেবল তার স্থলে গাড়ি চালাচ্ছে। সে শেষ প্রান্ত অতিক্রম করলে দর্শক দাঁড়িয়ে যায়। মেবলের প্রেমিক ও তার বন্ধু তাকে অভিনন্দন জানাতে ছুটে যায়। অন্যদিকে চার্লি তার দুই অনুচরকে নিয়ে বোমা মারতে গিয়ে নিজেদেরই উড়িয়ে দেয়।
কুশীলব
থাম্ব|ডান|চলচ্চিত্রের একটি স্থিরচিত্রে নরম্যান্ড ও চ্যাপলিন।
তানভি
তানভি হল একটি মেয়েলি প্রদত্ত নাম যা ১৯৮০-এর দশকের শেষের দিকে এবং আবার ২০১০-এর দশকে প্রবণ হয়, যার অর্থ সংস্কৃতে "নারীত্বের প্রতীক" বা "সুন্দর" বা "পাতলা"। তানভিও দেবী দুর্গার অপর নাম। নাম উল্লেখ করতে পারে:
সাকুরাজিমা
সাকুরাজিমা (, আক্ষরিক "চেরি দ্বীপ") হল জাপানের কিউশু দ্বীপের কাগোশিমা প্রশাসনিক অঞ্চলের একটি সক্রিয় মিশ্র আগ্নেয়গিরি এবং ভূতপূর্ব দ্বীপ। ১৯১৪ খ্রিঃ অগ্ন্যুৎপাতের ফলে নিঃসৃত লাভা দ্বারা ভূতপূর্ব দ্বীপটি ওসুমি উপদ্বীপের সাথে সংযুক্ত হয়ে যায়।
বর্তমানেও সাকুরাজিমার আগ্নেয় সক্রিয়তা অব্যাহত আছে এবং এর ফলে সংলগ্ন এলাকাসমূহ নিয়মিত আগ্নেয় ছাইয়ের আস্তরণে আবৃত হয়। পূর্ববর্তী অগ্ন্যুৎপাতসমূহের ফলে অঞ্চলটিতে সাদা বালির একটি উচ্চভূমি গঠিত হয়েছে। ২০১৫ সালের সেপ্টেম্বর মাসের হালনাগাদ অনুযায়ী জাপান আবহবিদ্যা নিয়োগ আগ্নেয়গিরিটির সম্পর্কে তৃতীয় পর্যায়ের (কমলা) সতর্কবার্তা জারি রেখেছে। এর অর্থ অঞ্চলটি একটি সক্রিয় আগ্নেয়গিরি এবং এর কাছে যাওয়া বিপজ্জনক।
সাকুরাজিমা একটি স্তরীভূত পর্বত। এর চূড়ার সংখ্যা তিনটি: কিতাদাকে (উত্তর-চূড়া), নাকাদাকে (মধ্য চূড়া) ও মিনামিদাকে (দক্ষিণ চূড়া)। দক্ষিণ চূড়াটিই বর্তমানে সক্রিয়।
সমুদ্রপৃষ্ঠ থেকে উঁচু কিতাদাকে হল সাকুরাজিমার সর্বোচ্চ চূড়া। কাগোশিমা উপসাগরের কিংকো-ওয়ান নামক একটি জায়গায় আগ্নেয়গিরিটি অবস্থিত। ভূতপূর্ব দ্বীপটি কাগোশিমা নগরের অংশ। বর্তমান আগ্নেয় উপদ্বীপটির ক্ষেত্রফল প্রায় ।
ভূতাত্ত্বিক ইতিহাস
সাকুরাজিমার অবস্থান আইরা ক্যালডেরার মধ্যে। ২২,০০০ বছর আগে একটি মহাবিস্ফোরণের মাধ্যমে আইরা ক্যালডেরার সৃষ্টি হয়। শত শত ঘন কিলোমিটার আয়তনের আগ্নেয় ছাই ও ঝামা পাথর উৎক্ষিপ্ত হওয়ার ফলে সৃষ্ট অত্যধিক চাপে নিম্নস্থ ম্যাগমা প্রকোষ্ঠ ধ্বংস হয়ে যায়। আজ ক্যালডেরাটির ব্যাস । এর উৎপত্তির সময় আগ্নেয়গিরি থেকে  দূর পর্যন্তও উৎক্ষিপ্ত পদার্থ বা টেফ্রা ছিটকে গিয়েছিল। আজকের সাকুরাজিমা এই আইরা ক্যালডেরা আগ্নেয়গিরিরই একটি সক্রিয় জ্বালামুখ।
ক্যালডেরার মধ্যে ১৩,০০০ বছর আগে থেকে শুরু হওয়া ভূ-আলোড়নের ফলে ক্রমশ সাকুরাজিমা পর্বতের সৃষ্টি হয়। ক্যালডেরার প্রায় দক্ষিণে এর অবস্থান। নথিভুক্ত ইতিহাসে এর প্রথম অগ্ন্যুৎপাত হয় ৯৬৩ খ্রিঃ এর অধিকাংশ অগ্ন্যুৎপাতের ধরন স্ট্রম্বোলীয়, ফলে চূড়ার সংলগ্ন অঞ্চলগুলিই এতে ক্ষতিগ্রস্ত হয়। তবে ১৪৭১-১৪৭৬, ১৭৭৯-১৭৮২ এবং ১৯১৪ খ্রিঃ ব্যাপকতর প্লিনীয় অগ্ন্যুৎপাতেরও নজির রয়েছে।
৪,৯০০ বছর আগে কিতাদাকে-তে অগ্ন্যুৎপাত থেমে যায়: পরবর্তী অগ্ন্যুৎপাতগুলি ঘটেছে মিনামিদাকে-তে। ২০০৬ এর পর থেকে মিনামিদাকে-র পূর্বদিকে শোয়া জ্বালামুখে বেশি সক্রিয়তা দেখা গেছে।
১৯১৪ এর অগ্ন্যুৎপাত
এই অগ্ন্যুৎপাতের ফলে দ্বীপটির আয়তন বাড়তে বাড়তে অবশেষে একটি সংযোজক উৎপন্ন করে মূল ভূখণ্ডের সাথে জুড়ে যায়। কাগোশিমা উপসাগরের অংশবিশেষের গভীরতা উল্লেখযোগ্যভাবে হ্রাস পায়, এবং এর ফলে জোয়ারের সময় সমুদ্রপৃষ্ঠের গড় উচ্চতা বেড়ে যায়।
অগ্ন্যুৎপাতের শেষ পর্যায়ে আইরা ক্যালডেরার নিম্নস্থ ম্যাগমা গহ্বর থেকে ক্রমাগত লাভা ও অন্যান্য পদার্থ উদ্‌গীরণের ফলে ক্যালডেরাটি প্রায় বসে যায়। যেহেতু এই অবনমনের স্থান সাকুরাজিমার ঠিক নিচে না হয়ে আইরা ক্যালডেরায় অবস্থিত, তাই বোঝা যায় সাকুরাজিমার ম্যাগমা ঐ প্রাচীন ক্যালডেরার ম্যাগমা প্রকোষ্ঠ থেকেই সরবরাহ হয়। ১৯১৪ খ্রিঃ মুক্তিপ্রাপ্ত চলচ্চিত্র রথ অফ দ্য গড্‌স এই অগ্ন্যুৎপাতের ঘটনা থেকে আংশিকভাবে অনুপ্রাণিত হয়েছিল। এখানে একটি শাপগ্রস্ত পরিবারের দুর্ভাগ্যকে বিপর্যয়টির কারণ হিসেবে দেখানো হয়।
বর্তমান সক্রিয়তা
১৯৫৫ খ্রিঃ সাকুরাজিমার সক্রিয়তা প্রকট হয়ে ওঠে, আর তার পর থেকে প্রায় নিরবচ্ছিন্নভাবে পর্বতটি অগ্ন্যুদ্‌গীরণ করে চলেছে। প্রতি বছর সহস্রাধিক ছোট ছোট বিস্ফোরণ হয় এবং চূড়ার উপর কয়েক কিলোমিটার উচ্চতা পর্যন্ত ছাইয়ের স্তম্ভ ছিটকে ওঠে। ১৯৬০ খ্রিঃ এই সমস্ত বিস্ফোরণের গতিপ্রকৃতি বোঝার জন্য সাকুরাজিমা আগ্নেয় মানমন্দির প্রতিষ্ঠিত হয়।
সাকুরাজিমা স্থানীয় জনবসতির পক্ষে বিপজ্জনক হয়ে উঠতে পারে বিবেচনা করে সম্মিলিত জাতিপুঞ্জ "প্রাকৃতিক বিপর্যয় রোধের আন্তর্জাতিক দশক" কর্মসূচী উপলক্ষে ১৯৯১ খ্রিঃ পর্বতটিকে বিশেষ গবেষণার জন্য দশক আগ্নেয়গিরির তালিকাভুক্ত করে।
১০ই মার্চ ২০০৯ এ সাকুরাজিমায় বিস্ফোরণ হয়। উৎক্ষিপ্ত পদার্থ পর্যন্ত উঁচুতে ছিটকে গিয়েছিল। এর এক সপ্তাহ আগে থেকে ছোট ছোট ভূমিকম্পের দরুন বিস্ফোরণটি অপ্রত্যাশিত ছিল না। কোনো ক্ষয়ক্ষতির খবরও পাওয়া যায়নি।
২০১১ থেকে ২০১৩ অবধি সাকুরাজিমা একাধিক বড় মাপের বিস্ফোরণের সাক্ষী থাকে। ২০১৩-এর জানুয়ারি মাসে আলোকচিত্রী মার্টিন রীৎশে ম্যাগমা উদ্‌গীরণের সময় ছাইয়ের মেঘের মধ্যে বিদ্যুচ্চমকের একটি বিরল মুহূর্ত ক্যামেরাবন্দী করেন। ছবিটি ঐ মাসে নাসার অন্যতম 'অ্যাস্ট্রোনমি পিকচার অফ দ্য ডে' ঘোষিত হয়।
১৮ই আগস্ট ২০১৩-এ আগ্নেয়গিরিটি শোওয়া জ্বালামুখ থেকে অগ্ন্যুৎপাত ঘটায় এবং ২০০৫ খ্রিঃ এর পর নথিভুক্ত সর্বোচ্চ মেঘের সৃষ্টি করে। এই মেঘের উচ্চতা ছিল ৫,০০০ মিটার এবং কাগোশিমা নগরের মধ্যভাগে এর ফলে অন্ধকার নেমে আসে ও রীতিমত ছাইয়ের বৃষ্টি হয়। বিস্ফোরণের সময় ছিল বিকেল ৪ টে বেজে ৩১ মিনিট (স্থানীয়) এবং এটি ছিল সাকুরাজিমায় ঐ বছরের ৫০০ তম বিস্ফোরণ।
২০১৫-এর আগস্টে জাপানের আবহবিদ্যা নিয়োগ একটি চতুর্থ পর্যায়ের আপৎকালীন সতর্কবার্তা জারি করে ও স্থানীয় বাসিন্দাদের স্থানত্যাগের জন্য তৈরি থাকতে বলে। বিজ্ঞানীরা জানান যে কোনো মুহূর্তে বড়সড় বিস্ফোরণের সম্ভাবনা রয়েছে।
বিবিধ
সাকুরাজিমা কিরিশিমা-য়াকু জাতীয় উদ্যানের অন্তর্গত এবং এর লাভাস্রোত স্থানীয় পর্যটনশিল্পের একটি বিশিষ্ট আকর্ষণ। এর পার্শ্ববর্তী অঞ্চলসমূহে অনেকগুলো উষ্ণ প্রস্রবণ কেন্দ্রিক রিসর্ট আছে। সাকুরাজিমার অন্যতম প্রধান কৃষিজ পণ্য হল এক রকম বিশালাকার বাস্কেটবল আকারের সাদা মূলো (সাকুরাজিমা দাইকোন)।
জাপানি সাহিত্যে উল্লেখ
১৯৪৬ এ জাপানি লেখক হারুও উমেজ়াকি 'সাকুরাজিমা' নামে একটি গল্প লেখেন। এর বিষয়বস্তু ছিল দ্বিতীয় বিশ্বযুদ্ধের শেষে মার্কিন বিমান হানায় আক্রান্ত জাপানে আগ্নেয় দ্বীপটিতে কর্তব্যরত একজন নৌবাহিনী আধিকারিকের উপলব্ধি। গল্পটি উমেজ়াকি তার ব্যক্তিগত অভিজ্ঞতা থেকে লিখেছিলেন; নিকটবর্তী কাগোশিমা নগরের একটি সামরিক ঘাঁটিতে তাকে নিযুক্ত থাকতে হয়েছিল।
আরও দেখুন
জাপানের আগ্নেয়গিরিসমূহের তালিকা
সুমো
উৎপত্তি রহস্য
প্রাক-ইদো শাসনামলে জাপানে সুমো খেলার উৎপত্তি হয়েছে। সনাতন জাপানী খেলাধুলা হিসেবে সুমো খেলা ধর্মীয় দৃষ্টিকোণে উৎপত্তি ঘটেছে। পৃথিবীর একমাত্র দেশ হিসেবে জাপানেই পেশাদারী পর্যায়ে এ খেলা অনুষ্ঠিত হয়। সাধারণতঃ এটি জেন্দাই বুদো নামে পরিচিত যা জাপানের আধুনিক মার্শাল আর্ট নামে বিবেচিত। এই সংজ্ঞাটি ভুল হলেও সুমো প্রাচীন কলাবিদ্যা হিসেবে তার জনপ্রিয়তা অক্ষুণ্ণ রেখেছে স্ব-মহিমায়। তাছাড়া, আধুনিক যুগের প্রচার মাধ্যমেও এটি বহুল প্রচার পেয়েছে। thumb|right|250px|অক্টোবর, ২০০৭ সালে [[কিতাজাকুরা হিদেতোশি প্রতিদ্বন্দ্বিতায় লিপ্ত হবার পূর্বে লবণ ছিটাচ্ছেন।]] অনেক প্রাচীন সংস্কার সুমো খেলায় শিন্তো ধর্মীয় বিশ্বাসে আবদ্ধ। এমনকি আজো এ খেলায় আচার ও উপাদান হিসেবে লবণ ছিটানোর মাধ্যমে পরিশুদ্ধিকরণ অন্যতম। এ সংস্কারটি শিন্তো ধর্মাবলম্বীতে প্রচলিত রয়েছে। অধিকাংশ সুমো কুস্তিগীরকে সমাজে অবস্থানের পাশাপাশি সুমো প্রশিক্ষণের যোগ্যতা অর্জন করতে হয়। জাপানে এটি হেয়া নামে পরিচিত। সেখানে তাদেরকে দৈনিক জীবনধারণের জন্য খাদ্য গ্রহণ থেকে শুরু করে একই ধরনের পোশাক পরিধান করতে হয়। এগুলো সবই অবশ্য পালনীয় নির্দেশমালা ও কঠোর সংস্কার হিসেবে পালিত হয়।
যোগ্যতা অর্জনের জন্য ব্যক্তিকে নমুনা ও প্রাথমিক যুদ্ধে অবতীর্ণ হয়ে শক্তিমত্তা যাচাই করতে হয়। প্রচলিত সংস্কার অনুযায়ী বেশ কিছু সুমো খেলা সত্যিকার অর্থেই ধর্মীয় বিধি-বিধানে পরিচালিত যা শিন্তোদের মন্দিরে নাচ প্রদর্শনের মাধ্যমে অনুষ্ঠিত হয়। সেখানে কুস্তিগীরকে কামি (শিন্তো স্বর্গীয় আত্মা) নামে অভিহিত করা হয়। কিছু খেলা ভবিষ্যৎ কথন বা ভবিষ্যদ্বাণী হিসেবে বিবেচ্য। যেমনঃ একজন কৃষক এবং জেলের মধ্যেকার খেলায় যদি জেলে জয়ী হয়, তাহলে ঐ বৎসর অনেক মৎস্য আহরণ করা যাবে বলে বিশ্বাস করা হয়। জাপান সাম্রাজ্যের প্রচলিত আইন অনুযায়ী এটি একটি গুরুত্বপূর্ণ সংস্কার হিসেবে আখ্যায়িত। প্রতিটি রাজ্যের প্রতিনিধিকে প্রতিযোগিতায় অবতীর্ণপূর্বক লড়াইয়ে অংশগ্রহণ করাকে বাধ্যতামূলক করা হয়। অবশ্য, কুস্তিগীরকে যাতায়াত বাবদ প্রয়োজনীয় অর্থ প্রদান করা হয়। এ প্রতিযোগিতা সুমাইন নো সেচি বা সুমাই পার্টি নামে পরিচিত।
জয়লাভের নিয়ম
একজন সুমো কুস্তিগীরকে জয়লাভ করতে হলে - অথবা, খুব কম সময়ই খেলা পরিচালনাকারী হিসেবে রেফারী বা বিচারককে বিজয়ী নির্ধারণে অংশগ্রহণ করেন কুস্তিগীরের সর্বাগ্রে ভূমি স্পর্শ করার বিষয়ে। যদি উভয় কুস্তিগীরই প্রায় একই সময়ে ভূমি স্পর্শ করেন, তাহলে যিনি একটু দেরীতে ভূমি স্পর্শ করেন তিনি পরাজিত হবেন ও জয়লাভের সুযোগ নেই। যদি একই সময়ে উভয়েই ভূমি স্পর্শ করেন, সেক্ষেত্রে যিনি জ্যেষ্ঠ তিনিই বিজয়ী হবেন। এক্ষেত্রে পরাজিত কুস্তিগীরকে শিনি-তাই (মৃত দেহ) নামে ডাকা হয়। এছাড়াও, খুবই স্বল্প ব্যবহারযোগ্য নিয়ম হিসেবে বিজয়ী নির্ধারণ করা হয়। যেমনঃ একজন কুস্তিগীর যদি অবৈধ কৌশল (বা কিনজিত) প্রয়োগ করে তাহলে ঐ কুস্তিগীর স্বাভাবিক নিয়মে পরাজিত হবার ফলে প্রতিপক্ষ বিজয়ী হবে। কুস্তিগীর যদি লড়াইয়ে আঘাতজনিত কারণে পরে যায় তাহলে সে-ও স্বয়ংক্রিয়ভাবে হেরে যাবে যা ফুসেনপাই নামে পরিচিত। বিজয়ী ঘোষণার পর গিওজি বা রেফারী বিজয়ের কৌশল নিদর্শনস্বরূপ কিমারিত প্রয়োগ করেন যা মাইকে ঘোষণা করা হয়।
পেশাদারী সংস্থা
সবচেয়ে জনপ্রিয় পেশাদারী খেলা হিসেবে জাপানে বেসবল, ফুটবল এবং সুমো প্রচলিত রয়েছে। তন্মধ্যে, সুমো খেলা জাপানের জাতীয় খেলা হিসেবে স্বীকৃত। পেশাদার সুমো খেলা জাপান সুমো সংস্থা কর্তৃক পরিচালিত হয়। সংস্থার সদস্যগণ ওয়েকাতা নামধারী হন। সদস্যগণের সকলেই সাবেক কুস্তিগীর। তারাই নতুন কুস্তিগীরদেরকে প্রশিক্ষণের জন্য নির্ধারিত প্রশিক্ষক। সংস্থা কর্তৃক এ খেলার যাবতীয় আইন-কানুন সংরক্ষিত ও প্রবর্তিত হয়েছে। লক্ষ্যণীয় যে, মার্শাল আর্টে অংশগ্রহণকারী সকল খেলোয়াড়ই পেশাদার নয়, কিছু খেলোয়াড় সৌখিনভাবেও অংশগ্রহণ করে থাকেন। সকল সুমো কুস্তিগীরকে সুমো প্রশিক্ষণের যোগ্যতা হেয়া অর্জন করে ওয়েকাতাদের মধ্য থেকে একজনের নিয়ন্ত্রণে থেকে স্থায়ীভাবে প্রশিক্ষণ নেয়। বর্তমানে প্রায় ৭০০ কুস্তিগীর ৫৪জন প্রশিক্ষকের কাছ থেকে প্রশিক্ষণ নিচ্ছেন।
পেশাদারী সুমো
সম্পূর্ণরূপেই সুমো কুস্তি খেলা কঠোরভাবে শৃঙ্খলিত খেলাধুলার শক্ত মানদণ্ডে আবদ্ধ। কুস্তিগীরগণ ইদো শাসনামল থেকে প্রচলিত শত-শত বছরের পুরনো পদ্ধতিতে শীর্ষস্থানীয় ক্রীড়াবিদ হিসেবে পরিগণিত হন। পুরো বছরব্যাপী ৬টি প্রতিযোগিতায় অংশগ্রহণ ও যথাযথ দক্ষতা প্রদর্শনের মাধ্যমে কুস্তিগীরকে উত্তরণ অথবা অবনমিত করা হয়। খুবই সতর্কতার সাথে ব্যানজুক তালিকা প্রস্তুত করা হয়। প্রতিটি সুমো প্রতিযোগিতা শুরুর দুই সপ্তাহ পূর্বে প্রধান যাজক কর্তৃক তা প্রকাশ করা হয়।
বিভাজন
সুমো খেলায় ৬টি বিভাগ রয়েছে। তন্মধ্যে - একজন কুস্তিগীরকে প্রাথমিকভাবে সর্বনিম্ন স্তর জোনোকুচি বিভাগে অংশগ্রহণ করতে হয়। দক্ষতা প্রদর্শনের উপর নির্ভর করে তাকে উপরের বিভাগে উত্তরণ ঘটানো হয়। শীর্ষ দুই বিভাগের কুস্তিগীরগণ সেকিতোরি নামে পরিচিত। সাধারণতঃ নিচের দুই বিভাগে কুস্তিগীরগণ শ্রেণীগত ভাষায় রিকিসি নামে পরিচিত হয়ে থাকেন। শীর্ষস্থানীয় মাকুচি বিভাগে অংশগ্রহণকারীগণ সমর্থকদের কাছ থেকে সর্বাপেক্ষা মনোযোগ আকর্ষণ করেন।
জাপানে প্রতি বৎসরই নিয়মিতভাবে প্রদর্শনীমূলক প্রতিযোগিতা অনুষ্ঠিত হয়। শীর্ষস্থানীয় কুস্তিগীরগণ বিদেশে আনুমানিক প্রতি দু'বছরে একবার এ ধরনের প্রতিযোগিতায় অংশ নেন। কিন্তু এ ধরনের প্রদর্শনী খেলার ফলাফল তাদের স্থান নির্ধারণে কোন প্রভাব বিস্তার করে না। রাঙ্ক ব্যবস্থা শুধুমাত্র গ্র্যান্ড সুমো টুর্নামেন্ট বা হোনবাশো'য় ক্রীড়াশৈলী উপস্থাপনার উপর নির্ধারিত হয়।
সুমো কুস্তিগীর
right|thumb|250px|তরুণ নিম্নস্তরের সুমো কুস্তিগীরগণ প্রাত্যহিকভিত্তিতে পায়ের কারুকাজ করে থাকে। সুমো কুস্তিগীরকে খুবই শৃঙ্খলিত জীবনযাপন করতে হয়। সুমো সংস্থা কুস্তিগীরদের জন্য কিছু সংক্ষিপ্ত আচরণবিধি নিরূপণ করেছে। খুবই সাংঘাতিক ধরনের গাড়ী দূর্ঘটনার প্রেক্ষাপটে সংস্থাটি কুস্তিগীরদেরকে গাড়ী চালানোয় নিষেধাজ্ঞা আরোপ করেছে। এ নিয়মের ব্যতয় ঘটলে তাকে জরিমানা এবং/অথবা নিষেধাজ্ঞা আরোপ করা হয়। এ জরিমানা এবং/অথবা নিষেধাজ্ঞা শুধুমাত্র কুস্তিগীরের জন্যই প্রযোজ্য নয়; বরং তার স্টেবলমাস্টার বা প্রশিক্ষকের উপর আরোপিত হয়।
সুমো হিসেবে আবির্ভূত হবার পর তাদের মাথার মধ্যভাগের চুল বড় করে রাখা হয় যা চনমেজ নামে পরিচিত। চুল রাখার ধরনটি ইদো শাসনামলে প্রচলিত সামুরাই চুল রাখার পদ্ধতির অনুরূপ। এছাড়াও তারা প্রাচীন জাপানী পোশাক পরিধানপূর্বক জনসমক্ষে বের হন। এরফলে, স্বাভাবিকভাবেই সুমো কুস্তিগীরগণকে খুব দ্রুত অন্যান্য ব্যক্তিদের কাছ থেকে চিহ্নিত করা সম্ভবপর। কুস্তিগীরদের প্রকার এবং দক্ষতা প্রদর্শনের উপর তাদের পোশাক নির্ভরশীল। রিকিশিরা শরীরের ঊর্ধ্বাংশে জোনিদান এবং নিম্নাংশে উকাতা নামে পরিচিত বস্ত্র যা পাতলা তুলা দিয়ে প্রস্তুত পোশাক পরিধান করে। শীত-গ্রীষ্ম উভয় ঋতুতেই তা পরিধান করতে হয়। তবে যদি জনসমক্ষে হাজির হতে হয় তাহলে ঐ পোশাকের সাথে অবশ্যই কাঠ দিয়ে বিশেষভাবে প্রস্তুতকৃত জুতা ব্যবহার করা বাঞ্ছনীয়। এরফলে তাদের হাঁটার সময় ক্লিপ-ক্লপ আওয়াজ বেরোয়। এছাড়া অন্যান্য কুস্তিগীররা তাদের অবস্থানের উপর নির্ভর করে মাকুশিতা, জোরি, সিল্কের বস্ত্র, অইচো ব্যবহার করেন।
জীবনধারা
right|thumb|250px|ইউকোজুনা আশাশোরিও আকিনোরি খেলায় অংশগ্রহণের জন্য অপেক্ষা করছেন। তাদের জন্য নির্ধারিত জীবন পদ্ধতিতেও পার্থক্য রাখা হয়েছে। কনিষ্ঠ হিসেবে রিকিশিদেরকে সকাল ৫টার মধ্যে ঘুম থেকে উঠতে হয়। কিন্তু সেকিতোরিদের ঘুম ৭টায় ভাঙ্গলেও চলে। এছাড়াও, রিকিশিদেরকে দুপুরের খাবার রান্না, পরিষ্কার-পরিচ্ছন্নতা, স্নানের জন্য প্রস্তুতিসহ সেকিতোরিদের জন্য তোয়ালেও নিয়ে আসতে হয় ও ধরে রাখতে হয়। এ ধারাটি প্রশিক্ষণ শেষ হবার পরও প্রযোজ্য। স্বাভাবিক নিয়মে রিকিশিগণকে সকালের নাস্তা গ্রহণের অনুমতি দেয়া হয় না। তারা বাধ্যতামূলকভাবে বৃহৎ আকারের দুপুরের খাবার গ্রহণের পর নিদ্রাগমন করতে হয়। সচরাচর দুপুরের খাবারে ভাতসহ বিভিন্ন ধরনের মাছ, মাংস এবং শাকসবজি থাকে। এছাড়াও কোমল পানীয় বিয়ার গ্রহণ করতে হয়। এ ধারায় প্রচলিত হয়ে বিশেষ করে সকালের নাস্তাবিহীন অবস্থায় দুপুরের ভুড়িভোজ এবং ঘুমের প্রেক্ষাপটেই খুব তাড়াতাড়ি তারা বিশাল ওজন ও দেহধারীর অধিকারীত্ব অর্জন করে।
বিকেলে কনিষ্ঠ রিকিশিরা পুনরায় পরিষ্কার-পরিচ্ছন্নতা কিংবা অন্য কোন কাজ-কর্মে নিযুক্ত থাকে। পড়াশোনায় ব্যস্ত থাকতে হয়। পড়াশোনা পদ্ধতি সাধারণ শিক্ষা পদ্ধতির তুলনায় ভিন্নতর হয়ে থাকে। তাদের প্রতিপক্ষ হিসেবে বিবেচিত জ্যেষ্ঠ সেকিতোরিগণ অবসর সময় কাটানো কিংবা তাদের কর্মপন্থা নিয়ে সমর্থকদের সাথে আলাপ-আলোচনায় ব্যস্ত থাকেন। সন্ধ্যায় সেকিতোরিগণ তাদের ব্যবসায়িক সহযোগীগণের সাথে বাইরে বের হন। কিন্তু কনিষ্ঠরা বাসায় অবস্থান করেন।
সেকিতোরিগণ বসবাসের জন্য নিজস্ব কক্ষে কিংবা বিয়ে করে নিজস্ব গৃহে অবস্থান করতে পারেন। এর বৈপরীত্য চিত্র হিসেবে কনিষ্ঠ রিকিশিরা একত্রিত হয়ে বহু শয্যাবিশিষ্ট শয়ন ঘরে অবস্থান করে। বৈশ্বিকভাবে সুমো কুস্তিগীরগণ মূলতঃ দু'ধারায় বিভক্ত। কনিষ্ঠ রিকিশি - সেবা প্রদানকারী এবং সেকিতোরি - সেবা গ্রহীতা। নতুন নিয়োগকৃত ব্যক্তিগণ স্বাভাবিকভাবেই বিব্রতকর অবস্থায় থেকে জীবনধারণ করেন। তাদেরকে সবচেয়ে নিকৃষ্ট কাজ-কর্মে লিপ্ত রাখা হয়। ফলে এ সময়কালেই সবচেয়ে বেশীসংখ্যক পলায়ণ কিংবা চলে যাবার ঘটনা ঘটে।
সুমোদের জীবনধারা ব্যাপক ও বিপজ্জনকভাবে ব্যাহত হয় মূলতঃ তাদের পরবর্তী জীবনে এবং তা নেতিবাচক প্রভাব বিস্তার করে। তাদের গড়পড়তা আয়ু হচ্ছে ৬০ থেকে ৬৫ বছরের মধ্যে। তাদের গড় আয়ু অন্যান্য জাপানী পুরুষদের তুলনায় ১০ বছরের কম হয়ে থাকে। এ সময় তারা প্রায়শঃই ডায়াবেটিস, উচ্চ রক্তচাপ এবং হৃদযন্ত্র আক্রমণজনিত সমস্যায় ভোগে রোগে আক্রান্ত হন। অতিরিক্ত এলকোহল বা মদ্যপানের ফলে তারা যকৃতের সমস্যায় ভোগে। অতিরিক্ত মদ পানের ফলে সন্ধিপ্রদাহজনিত বা গেটে বাত রোগে আক্রান্ত হয়। সাম্প্রতিককালে ওজন বৃদ্ধির বিষয়ে শৈথিল্য আনয়ণের মানদণ্ড প্রণীত হয়েছে যা কুস্তিগীরদের স্বাস্থ্যের উপর ইতিবাচক প্রভাব বিস্তার করবে বলে আশা করা যাচ্ছে। গড়পড়তা সুমো কুস্তিগীরদের উচ্চতা প্রায় ১৮০ সে.মি. বা ৫ ফুট ১১ ইঞ্চি।
বেতন কাঠামো
২০০৬ সালের তথ্য অনুসারে শীর্ষ বিভাগীয় পেশাদারী সুমোগণ মাকুচিতে জাপানী মুদ্রা ইয়েনে নিম্নরূপ মাসিক বেতন গ্রহণ করেন। কুস্তিগীরগণ যারা দ্বিতীয় বিভাগের খেলেন, তারা প্রশিক্ষণার্থী হিসেবে বিবেচিত হন। তাদেরকে বেতনের পরিবর্তে কেবলমাত্র স্বল্প পরিমাণে ভাতা দেয়া হয়।
তেলিয়াপাড়া রেলওয়ে স্টেশন
তেলিয়াপাড়া রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে তেলিয়াপাড়া রেলওয়ে স্টেশন তৈরি করা হয়।
পরিষেবা
তেলিয়াপাড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
রিফাত প্রধান
রিফাত প্রধান (জন্ম: ৯ আগস্ট ১৯৯৭, নরসিংদী) একজন বাংলাদেশী প্রথম শ্রেণির ক্রিকেটার। তিনি ডানহাতি ব্যাটসম্যান এবং ডানহাতি মাঝারি ফাস্ট বোলার।
ফ্রেডরিক স্যাঙ্গার
ফ্রেডরিক স্যাঙ্গার (১৩ আগস্ট ১৯১৮ - ১৯ নভেম্বর ২০১৩) একজন ইংরেজ প্রাণরসায়নবিদ। তিনি রসায়নে দুইটি নোবেল পুরস্কারপ্রাপ্ত একমাত্র ব্যক্তি। পুষ্টি জগতের প্রোটিনের গঠনের ইতিবৃত্ত আসে ড. ফ্রেডিরিখের গবেষণা ও চিন্তার সূত্র ধরে। প্রোটিনের রাসায়নিক রূপ দাঁড় করানোর জন্য ১৯৫৮ সালে প্রথমবার নোবেল পান তিনি।পরবর্তীতে নিউক্লিক এসিডের বেস সিকোয়েন্স নিয়ে গবেষণার স্বীকৃতি স্বরূপ ১৯৮০ সালে রসায়নেই পুনরায় নোবেল পুরস্কার লাভ করেন।
জন্ম ও শিক্ষাজীবন
থাম্ব|260x260পিক্সেল|স্যাঙ্গার সেন্টার, জিনোম ক্যাম্পাস, কেমব্রিজশায়ার ১৯১৮ সালে ইংল্যান্ডের গ্লুচেস্টারশায়ার শহরে জন্ম ফ্রেডরিকের। বাবার পথ ধরে চিকিৎসক হওয়ার স্বপ্ন ছিল তার ছোটবেলাতে। তবে শেষ পর্যন্ত কেমব্রিজ বিশ্ববিদ্যালয়ে প্রাণরসায়নবিদ্যার ওপরেই তিনি উচ্চ শিক্ষা নেন। স্যাঙ্গার ১৯৪৩ সালে ডক্টরেট ডিগ্রি লাভ করেন।
ফজিলাতুন নেসা (দ্ব্যর্থতা নিরসন)
ফজিলাতুন নেসা নারীদের ক্ষেত্রে বহুল ব্যবহৃত নাম। বাংলাদেশের বেশ কয়েকজন প্রখ্যাত ব্যক্তির নাম এ-নামে। ফজিলাতুন নেসা বলতে যাদেরকে বোঝানো হতে পারে;
মাইক পম্পে
মাইকেল রিচার্ড পম্পেও ( জন্ম ডিসেম্বর ৩০, ১৯৬৩) একজন আমেরিকান রাজনীতিবিদ এবং আইনজীবী যিনি এপ্রিল ২০১৮ সাল থেকে  মার্কিন যুক্তরাষ্ট্রের ৭০তম ষ্টেট সেক্রেটারি হিসেবে দায়িত্ব পালন করেন করেছেন। তিনি মার্কিন যুক্তরাষ্ট্রের একজন সাবেক সেনা কর্মকর্তা এবং জানুয়ারী ২০১৭ থেকে এপ্রিল ২০১৮ সাল পর্যন্ত কেন্দ্রীয় গোয়েন্দা সংস্থার পরিচালক ছিলেন ।
২০১১ সাল থেকে ২০১৭ সাল পর্যন্ত পম্পে মার্কিন যুক্তরাষ্ট্রের হাউস অব রিপ্রেজেনটেটিভস এর সদস্য হিসেবে ক্যান্সাসের ৪র্থ কংগ্রেসিয়াল জেলার প্রতিনিধিত্ব করেছিলেন। তিনি রিপাবলিকান ন্যাশনাল কমিটির ক্যান্সাস প্রতিনিধি এবং ইতালিয়ান আমেরিকান কংগ্রেশনাল ডেলিগেশনের একজন সদস্য ছিলেন। পম্পে রিপাবলিকান দলের মধ্যে চা পার্টি আন্দোলনেরও একজন সদস্য ।
২০১৫ সালের মার্চ মাসে প্রেসিডেন্ট ডোনাল্ড ট্রাম্প পম্পেকে অঙ্গরাজ্য সচিব পদে মনোনীত করেন। পম্পিও তার পূর্বসূরি রেক্স টিলারসনের বরখাস্তের পর এই পদে অধিষ্ঠিত হন। ২০১৮ সালের ২৬শে এপ্রিল পম্পে, সিনেট কর্তৃক ৫৭-৪২ ভোটে   নির্বাচিত হন এবং একই দিনে শপথ গ্রহণ করেন।
পম্পে ২০২০ সালে মার্কিন যুক্তরাষ্ট্রের সিনেটে ক্যান্সাস অঙ্গরাজ্যের প্রতিনিধি হিসেবে একজন সম্ভাব্য প্রার্থী ছিলেন। শেষ পর্যন্ত, তিনি ২০২০ সালে নির্বাচনে অংশ নিতে অস্বীকার করলেও, ভবিষ্যতে রাষ্ট্রীয় দফতরের দায়িত্ব নিতে আগ্রহ প্রকাশ করেন।
ডেভিড লয়েড
ডেভিড লয়েড (David Lloyd; জন্ম: ১৮ মার্চ, ১৯৪৭) ল্যাঙ্কাশায়ারের অ্যাক্রিংটনে জন্মগ্রহণকারী ইংল্যান্ডের সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৮০ সময়কালে ইংল্যান্ড দলের পক্ষে আন্তর্জাতিক ক্রিকেটে প্রতিনিধিত্ব করেছেন।
'বাম্বল' ডাকনামে পরিচিত লয়েড কাউন্টি ক্রিকেটে ল্যাঙ্কাশায়ার দলে খেলেন। দলে তিনি বামহাতি ব্যাটসম্যান হিসেবে খেলাসহ বামহাতে স্পিন বোলিংয়ে পারদর্শী ছিলেন। এছাড়াও তিনি অ্যাক্রিংটন স্ট্যানলি দলের পক্ষে অর্ধ-পেশাদার হিসেবে ফুটবল খেলায় অংশগ্রহণ করেন।
অবসর
খেলোয়াড়ী জীবন থেকে অবসর নেয়ার পর প্রথম-শ্রেণীর ক্রিকেটে আম্পায়ারের দায়িত্বে মনোনিবেশ ঘটান। এছাড়াও তিনি ল্যাঙ্কাশায়ার ও ইংল্যান্ড ক্রিকেট দলের কোচের দায়িত্ব পালন করেন। কিন্তু ১৯৯৯ সালের ক্রিকেট বিশ্বকাপ শেষে ইংল্যান্ড দলের কোচের দায়িত্ব থেকে অব্যাহতি নেন। পরবর্তীতে টেস্ট ম্যাচ স্পেশালে ক্রিকেট ধারাভাষ্যকার ছিলেন। বর্তমানে তিনি স্কাই স্পোর্টসে ধারাভাষ্যে নিয়োজিত। এছাড়াও তিনি লেখক, সাংবাদিক ও কলাম লেখক হিসেবে পরিচিত।
মধুসুদন
মধুসুদন (সংস্কৃত: मधुसूदन) হল ভগবান বিষ্ণুর আরেকটি নাম এবং বিষ্ণু সহস্রনামের ৭৩ তম নাম। বিষ্ণু সহস্রনামের আদি শঙ্করের ভাষ্য অনুসারে, মধুসুদন মানে অসুর মধুর বিনাশকারী।
মোহাম্মদ নূরুল ইসলাম (বীর বিক্রম)
শহীদ মোহাম্মদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মো. নূরুল ইসলামের জন্ম মাদারীপুর জেলার কালকিনী উপজেলার বাঁশগাড়ী ইউনিয়নের দক্ষিণ বাঁশগাড়ী গ্রামে। তার বাবার নাম লাল মিয়া শিকদার এবং মায়ের নাম জহুরা বেগম। তার স্ত্রীর নাম ফাতেমা বেগম। তার এক ছেলে ও এক মেয়ে।
কর্মজীবন
ইপিআরে চাকরি করতেন নূরুল ইসলাম। ১৯৭১ সালে চাকরিরত ছিলেন ঢাকার পিলখানা ইপিআর সদর দপ্তরে। ২৫ মার্চ রাতে নিরস্ত্র অবস্থায় পিলখানা ইপিআর হাসপাতালে দায়িত্বরত থাকার সময় তিনি আক্রান্ত হন। সেখান থেকে পালিয়ে নিজ এলাকায় এসে  মুক্তিযুদ্ধে যোগ দেন। প্রথম দিকে তিনি আহত প্রতিরোধ যোদ্ধাদের সেবা দেন। পরে তাদের সঙ্গে  ভারতে যান নূরুল ইসলাম। জুলাই মাসের প্রথম দিকে ভারত থেকে স্বল্প প্রশিক্ষণপ্রাপ্ত মুক্তিযোদ্ধাদের কয়েকটি দল পাঠানো হয় মাদারীপুরে। একটি দলের সঙ্গে তাকেও পাঠানো হয়। তারা কালকিনি এলাকায় গোপন শিবির করে গেরিলা কায়দায় অপারেশন করতে থাকেন। পাকিস্তান সেনাবাহিনীর যাতায়াতের পথে অ্যামবুশ পেতে আক্রমণ করে সরে পড়া, টেলিফোন যোগাযোগ বিচ্ছিন্ন করে দেওয়া, মাইন দিয়ে সড়কসেতু ধ্বংস করে যোগাযোগ বিচ্ছিন্ন করা ইত্যাদি অপারেশন তারা করতেন। এরই ধারাবাহিকতায় সেদিন তারা ঢাকা-বরিশাল মহাসড়কের একটি সেতু ধ্বংস করেন।
মুক্তিযুদ্ধে ভূমিকা
১৯৭১ সালের ২৪ সেপ্টেম্বর মাদারীপুর জেলা সদর থেকে দক্ষিণে ছিলো কালকিনী উপজেলার অবস্থান। নূরুল ইসলামসহ কয়েকজন মুক্তিযোদ্ধা সেদিন ঢাকা-বরিশাল মহাসড়কের একটি সেতু মাইন দিয়ে ধ্বংস করেন। সেতুটি ছিল কালকিনি-গোপালপুর অংশে। সেতু ধ্বংসের পর তারা ফিরে যাচ্ছিলেন নিজেদের গোপন শিবিরে। কিন্তু তাদের দুর্ভাগ্য, তখন কাছাকাছি টহলে ছিল একদল পাকিস্তানি সেনা ও রাজাকার। তারা মাইন বিস্ফোরণের শব্দ শুনে দ্রুত এসে তাদের আক্রমণ করে। মুক্তিযোদ্ধারা সংখ্যায় ছিলেন কম। নূরুল ইসলামসহ দু-তিনজন ছাড়া বাকি সবাই স্বল্প প্রশিক্ষণপ্রাপ্ত গণবাহিনীর যোদ্ধা। তাদের কাছে আধুনিক অস্ত্রও তেমন ছিল না। অন্যদিকে পাকিস্তানি সেনা ও রাজাকার মিলে সংখ্যায় অনেক। সেনারা আধুনিক অস্ত্রশস্ত্রে সজ্জিত। তার পরও মুক্তিযোদ্ধারা সাহসিকতার সঙ্গে পাকিস্তানি সেনাদের মোকাবিলা করতে থাকেন। কিন্তু শেষ পর্যন্ত ব্যর্থ হন। একপর্যায়ে পাকিস্তানি সেনাদের গুলিতে নূরুল ইসলাম শহীদ এবং দু-তিনজন আহত হন। প্রচণ্ড আক্রমণে মুক্তিযোদ্ধারা বিপর্যস্ত হয়ে পড়েন। এই সময় নূরুল ইসলামের সহযোদ্ধারা জীবন বাঁচাতে তার মরদেহ ফেলেই পশ্চাদপসরণ করতে বাধ্য হন। পাকিস্তানি সেনা ও রাজাকাররা তার মরদেহ নিয়ে যায়। পরে সেই মরদেহের আর খোঁজ পাওয়া যায়নি।
প্রেমিকা
প্রেমিকা হল একটি মেয়ে বন্ধু বা সম্পর্ক, যা প্রায়শই একটি নিয়মিত নারী সঙ্গী যার সঙ্গে কোন ব্যক্তি নিষ্কাম, প্রেমময় কিংবা যৌন সম্পর্কে জড়িত। অনুরুপ পুরুষ পরিভাষা হল "প্রেমিক"।
তাইওয়ান–মেক্সিকো সম্পর্ক
তাইওয়ান–মেক্সিকো সম্পর্ক হল প্রজাতন্ত্রী চীন বা তাইওয়ান রাষ্ট্রদ্বয়ের মধ্যকার দ্বিপাক্ষিক সম্পর্ক। আনুষ্ঠানিকভাবে এ দুই রাষ্ট্রের মধ্যে কোনো সম্পর্ক নেই।
ইতিহাস
১৯৪৯ সালের শুরুতে মেক্সিকো প্রজাতন্ত্রী চীনের কুওমিন্টাংয়ের সাথে সম্পর্ক রাখা শুরু করে। তবে ১৯৭১ সালে মেক্সিকোর সাথে প্রজাতন্ত্রী চীন তথা তাইওয়ানের আনুষ্ঠানিক সম্পর্ক ভেঙে যায়। কারণ মেক্সিকো জাতিসংঘ সাধারণ পরিষদ রেজোল্যুশন ২৭৫৮-এ গণপ্রজাতন্ত্রী চীনের পক্ষে ভোট দিয়ে জাতিসংঘে চীনের পক্ষ থেকে প্রতিনিধিত্বকারী রাষ্ট্র হিসেবে গণপ্রজাতন্ত্রী চীনের অবস্থানের পক্ষেই থাকে। ইউএন রেজোল্যুশন ২৭৫৮ এর পর থেকে মেক্সিকো গণপ্রজাতন্ত্রী চীনের সাথে আনুষ্ঠানিকভাবে কূটনৈতিক সম্পর্ক রাখছে, আর প্রজাতন্ত্রী চীনের সাথে ১৯৭২ সাল থেকে কূটনৈতিক সম্পর্ক বজায় রাখছে অনানুষ্ঠিকভাবে।
মেক্সিকো এবং তাইওয়ান উভয়েই এশিয়া—প্যাসিফিক ইকোনোমিক কোঅপারেশন সংস্থাটির সদস্য রাষ্ট্র। ২০১২ সালের নভেম্বর মাসে তাইওয়ানের রাষ্ট্রপতির প্রতিনিধি ইউয়ান টি. লী এপেক সম্মেলনে যোগ দেওয়ার উদ্দেশ্যে মেক্সিকোর লস কাবোসে সফর করেন। তিনিই প্রথম উচ্চপদস্থ কর্মকর্তা যিনি দেশটিতে সফর করেন।
বাণিজ্য
thumb|right|তাইপেইতে অবস্থিত মেক্সিকান ট্রেড সার্ভিসেস ডকুমেন্টেশান অ্যান্ড কালচারাল অফিস ভবন এশিয়া থেকে মেক্সিকোতে বিনিয়োগকারী তৃতীয় বৃহত্তম দেশ (প্রথম ও দ্বিতীয় অবস্থানে যথাক্রমে জাপান ও দক্ষিণ কোরিয়া রয়েছে) এবং সারা বিশ্বের নবম বৃহত্তম বাণিজ্যিক সহযোগী হল তাইওয়ান। ২০১৫ সালে দুই দেশের মধ্যে মোট বাণিজ্যের পরিমাণ ছিল ৬.৯ বিলিয়ন মার্কিন ডলার। মে, ২০১২ সালে দুই দেশের পক্ষ থেকে তাইওয়ান প্রোমেক্সিকো এবং ডেভেলপমেন্ট অব ফরেইন ট্রেড তাইওয়ান (তইত্রো) মুক্ত বাণিজ্যের বিষয়ে একটি সমঝোতা স্মারক স্বাক্ষর করেপ। দুই দেশের বাণিজ্য সম্পর্কের ফলে তিনশরও বেশি প্রতিষ্ঠানের জন্ম হয়েছে, যেখানে ষাট হাজাররেরও বেশি কর্মী নিয়োজিত আছে। প্রতিষ্ঠানগুলো মূলত বাজা ক্যালিফোর্নিয়া, গুয়ানজুয়াতো সিটিতে অবস্থিত। টিপিপিতে তাইওয়ান প্রবেশ করতে সমর্থ হলে দ্বিপাক্ষিক বাণিজ্যের আরো উন্নতি হবে, কারণ মেক্সিকোর রয়েছে শিক্ষিত মানবসম্পদ, ব্যবহারযোগ্য প্রাকৃতিক সম্পদ, অনুকূল পরিবেশ, সম্ভাবনাময় অভ্যন্তরীণ বাজার; ফলে তাইওয়ানের শিল্পপতিরা মেক্সিকো বিনিয়োগের অন্যতম প্রধান গন্তব্য হিসেবে দেখছেন। অবকাঠামোগত সুবিধা, বিশেষত শক্তিখাতের কাঠামোগত সুবিধা অনেক বিনিয়োগকারীকেই মেক্সিকোর প্রতি আকৃষ্ট করে তুলছে।
মধু ও কৈতভ
মধু (সংস্কৃত: मधु) ও কৈতভ (সংস্কৃত: कैटभ) হিন্দু ধর্মগ্রন্থের দুইজন অসুর এবং হিন্দুধর্মীয় বিশ্বতত্ত্বের সাথে যুক্ত। তারা উভয়ই ভগবান বিষ্ণুর কানে কানের মোম থেকে উদ্ভূত হয়েছিল যখন তিনি যোগনিদ্রের ধ্যানরত গভীর ঘুমের অবস্থায় ছিলেন। তার নাভি থেকে, একটি পদ্ম ফুটেছিল যার উপর ব্রহ্মা, স্রষ্টা, মহাবিশ্বের সৃষ্টির কথা চিন্তা করতে বসেছিলেন।
ভাগবত পুরাণে বলা হয়েছে যে সৃষ্টির সময়, রাক্ষস মধু এবং কৈতভ ব্রহ্মার কাছ থেকে বেদ চুরি করে আদিম সাগরের জলের গভীরে জমা করেছিল। বিষ্ণু,  হয়গ্রীব রূপে তাঁর প্রকাশে, তাদের হত্যা করেন এবং বেদ পুনরুদ্ধার করেন। মধু ও কৈতভের দেহ ২ বার ৬-এ বিভক্ত হয়ে যায় - যা বারোটি টুকরো (দুটি মাথা, দুটি ধড়, চারটি বাহু এবং চারটি পা)। এগুলিকে পৃথিবীর বারোটি সিসমিক প্লেটের প্রতিনিধিত্ব করা হয়।
অন্য কিংবদন্তি অনুসারে, মধু ও কৈতভ ছিলেন দুটি রাক্ষস যারা ব্রহ্মাকে ধ্বংস করার জন্য যথেষ্ট শক্তিশালী হয়ে উঠেছিলেন। যাইহোক, ব্রহ্মা তাদের দেখেছিলেন এবং দেবী মহামায়ার কাছে সাহায্যের জন্য অনুরোধ করেছিলেন। বিষ্ণু তখন জেগে উঠলেন এবং দুই ষড়যন্ত্রকারী রাক্ষসকে হত্যা করা হল।  এর ফলে বিষ্ণুকে মধুসূদন - মধুর হত্যাকারী বলা হয় এবং মহামায়া কৈতবী নামে পরিচিতি লাভ করে।
দেবীভাগবত পুরাণ অনুসারে, মধু ও কৈতভ ভগবান বিষ্ণুর কানের মোম থেকে উদ্ভূত হয়েছিল এবং দেবী মহাদেবীর উদ্দেশ্যে দীর্ঘ সময় ধরে তাপস পালন করেছিল। দেবী তাদের অজেয়তা ও স্বেচ্ছামৃত্যুর বর দিয়েছিলেন। অহংকারী রাক্ষসরা তখন ব্রহ্মাকে আক্রমণ করতে থাকে। ব্রহ্মা বিষ্ণুর সাহায্য চাইলেন কিন্তু বিষ্ণুকে জাগাতে পারেননি যিনি তখনও গভীর ধ্যানমগ্ন ঘুমে ছিলেন। ব্রহ্মা তখন মহাদেবীর কাছে প্রার্থনা করলেন এবং তিনি বিষ্ণুকে জাগ্রত করতে সাহায্য করলেন। দুই রাক্ষস তখন বিষ্ণুর বিরুদ্ধে যুদ্ধ করে এবং অপরাজিত হয়। মহাদেবীর পরামর্শে বিষ্ণু দুটি রাক্ষসকে ধ্বংস করার জন্য একটি কৌশল অবলম্বন করেন। বিষ্ণু দুই অসুরের শক্তির প্রশংসা করে বলেছিলেন যে তিনি তাদের বর দিতে পেরে খুশি হয়েছেন। অহংকারী রাক্ষসরা, বিষ্ণুর বিরুদ্ধে তাদের বিজয়ে গর্বিত, বলেছিল যে তারা তার পরিবর্তে তাকে বর দিতে ইচ্ছুক। বিষ্ণু চতুরতার সাথে মধু ও কৈতভের কাছে তাদের জীবন চেয়েছিলেন এবং তারা আত্মহত্যা করে (স্বেচ্ছামৃত্যু) ইচ্ছা মঞ্জুর করেছিলেন।
মার্লোন ব্রান্ডো
thumb|300px|মার্লোন ব্রান্ডো, ১৯৬৩ মার্লোন ব্রান্ডো জুনিয়র (এপ্রিল ৩, ১৯২৪ - জুলাই ১, ২০০৪) অস্কার পুরস্কার বিজয়ী মার্কিন চলচ্চিত্র অভিনেতা ছিলেন। তার অভিনীত বিখ্যাত চলচ্চিত্র সমূহের মধ্যে রয়েছে গডফাদার, এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ, প্রভৃতি।
তার অভিনীত বিখ্যাত চলচ্চিত্র সমূহের মধ্যে রয়েছে গডফাদার, এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ ইত্যাদি।
মার্লোন ব্রান্ডো ১৯২৪ সালের ৩রা এপ্রিল আমেরিকার নেব্রাস্কার ওহামাতে জন্মগ্রহণ করেছিলেন।
মার্লোন ব্রান্ডো জন্মগ্রহণ করেন ৩ এপ্রিল ১৯২৪ সালে।
ব্রান্ডো ছিলেন একজন বিশ্বমাপের অভিনেতা। ব্রান্ডোর মতো অভিনেতা অবিস্মরণীয় হয়ে থাকবেন। মার্লোন ব্রান্ডো ৮০ বছর বয়সে ২০০৪ সালের ১ জুলাই ক্যালিফোর্নিয়ায় মৃতু্যবরণ করেন।
ফুটবল মাঠ
একটি ফুটবল পিচ ( ফুটবল মাঠ, সকার মাঠ বা সকার পিচ নামেও পরিচিত) হল অ্যাসোসিয়েশন ফুটবল খেলার খেলার পৃষ্ঠ। এর মাত্রা এবং চিহ্নগুলি গেমের আইনের আইন ১ দ্বারা সংজ্ঞায়িত করা হয়েছে, "খেলার ক্ষেত্র"। পিচটি সাধারণত প্রাকৃতিক টার্ফ বা কৃত্রিম টার্ফ দিয়ে তৈরি, যদিও অপেশাদার এবং বিনোদনমূলক দলগুলি প্রায়ই ময়লা মাঠে খেলে। কৃত্রিম পৃষ্ঠগুলি শুধুমাত্র সবুজ রঙের হতে দেওয়া হয়।
পিচের সমস্ত লাইনের চিহ্নগুলি সেই এলাকার অংশ যা তারা সংজ্ঞায়িত করে। উদাহরণস্বরূপ, টাচলাইনের উপর বা তার উপরে একটি বল এখনও খেলার মাঠে রয়েছে, এবং পেনাল্টি এলাকায় বাউন্ডিং লাইনের উপর একটি ফাউল করা হলে একটি পেনাল্টি হয়। তাই, খেলার বাইরে থাকার জন্য একটি বলকে সম্পূর্ণভাবে টাচলাইন অতিক্রম করতে হয় এবং একটি গোল করার জন্য একটি বলকে সম্পূর্ণরূপে গোল লাইন (গোল পোস্টের মধ্যে) অতিক্রম করতে হয়; যদি বলের কোনো অংশ এখনও লাইনের উপরে বা তার উপরে থাকে তবে একটি গোল হয় না এবং বলটি এখনও খেলার মধ্যে থাকে।
প্রাপ্তবয়স্কদের ম্যাচের ক্ষেত্রে প্রযোজ্য ক্ষেত্রের বিবরণ নীচে বর্ণনা করা হয়েছে। খেলার ইতিহাসে ব্রিটিশ ফুটবল অ্যাসোসিয়েশনগুলির ভূমিকার কারণে, খেলার ক্ষেত্রের মাত্রাগুলি মূলত প্রণয়ন করা হয়েছিল এবং সাম্রাজ্যিক ইউনিটগুলিতে প্রকাশ করা হয়েছিল। ১৯৯৭ সাল থেকে, গেমের আইনগুলি শুধুমাত্র বন্ধনীতে দেওয়া সাম্রাজ্যিক সমতুল্য সহ মেট্রিক ইউনিট পছন্দ করেছে। কারণ প্রকৃত মানগুলি, সাধারণভাবে, বিংশ শতাব্দীর শুরু থেকে পরিবর্তিত হয়নি, সেগুলি সাম্রাজ্যিক ইউনিটগুলিতে বৃত্তাকার সংখ্যা হতে থাকে (উদাহরণস্বরূপ লক্ষ্যের প্রস্থ, ১৮৬৩ সাল থেকে অপরিবর্তিত, ৮ গজ বা ৭.৩২ মিটার)। সাম্রাজ্যিক মূল্যবোধের ব্যবহার সাধারণ, বিশেষ করে যুক্তরাজ্যে ।
টার্ফ
ঘাস খেলার স্বাভাবিক পৃষ্ঠ, যদিও কৃত্রিম টার্ফ কখনও কখনও বিশেষ করে এমন জায়গায় ব্যবহার করা যেতে পারে যেখানে প্রতিকূল আবহাওয়ার কারণে ঘাসের রক্ষণাবেক্ষণ কঠিন হতে পারে। এর মধ্যে এমন এলাকা অন্তর্ভুক্ত থাকতে পারে যেখানে এটি খুব ভিজে থাকে, যার ফলে ঘাস দ্রুত নষ্ট হয়ে যায়; যেখানে এটি খুব শুষ্ক, যার ফলে ঘাস মারা যায়; এবং যেখানে টার্ফ ভারী ব্যবহারের অধীনে আছে। শীতের মাসগুলিতে তুষারপাতের কারণে নর্ডিক দেশগুলিতে কৃত্রিম টার্ফ পিচগুলিও ক্রমবর্ধমান সাধারণ। ঠাণ্ডা জলবায়ু এবং পরবর্তী তুষার পরিষ্কারের কারণে ঘাসের পিচগুলিতে চাপের কারণে নরওয়ে, সুইডেন এবং ফিনল্যান্ডের অনেক শীর্ষ-স্তরের ক্লাবের স্টেডিয়াতে কৃত্রিম টার্ফ স্থাপনের প্রয়োজন হয়েছে।অত্যাধুনিক কৃত্রিম পৃষ্ঠগুলিতে রাবার ক্রাম্বস ব্যবহার করা হয়, যা বালি ভর্তির পূর্ববর্তী ব্যবস্থার বিপরীতে। কিছু লিগ এবং ফুটবল অ্যাসোসিয়েশন বিশেষভাবে আঘাতের উদ্বেগের কারণে কৃত্রিম পৃষ্ঠ নিষিদ্ধ করেছে এবং দলের হোম স্টেডিয়াতে ঘাসের পিচ থাকা প্রয়োজন। সমস্ত কৃত্রিম টার্ফ সবুজ হতে হবে এবং ফুটবল টার্ফের জন্য ফিফা কোয়ালিটি কনসেপ্টে উল্লিখিত প্রয়োজনীয়তাগুলিও পূরণ করতে হবে।
ময়লা বা নুড়ির মাঠেও ফুটবল খেলা যেতে পারে। বিশ্বের বেশিরভাগ অংশে ময়লা শুধুমাত্র নৈমিত্তিক বিনোদনমূলক খেলার জন্য ব্যবহৃত হয়।
শীতকালে পিচটি বান্ডি এর জন্য ব্যবহার করা যেতে পারে জলে ভরা যা বরফে পরিণত হতে দেওয়া হয়।
মান্দারী ইউনিয়ন
মান্দারী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
আয়তন
মান্দারী ইউনিয়নের আয়তন ২১,৭১২ একর (৮৭.৮৭ বর্গ কিলোমিটার)। এটি লক্ষ্মীপুর সদর উপজেলার একটি ঐতিহ্যবাহী ও বৃহত্তর ইউনিয়ন।
জনসংখ্যা
মান্দারী ইউনিয়নের লোক সংখ্যা ৪৮,০০০ জন। এর মধ্যে পুরুষ ২৩,৮০০ জন এবং মহিলা ২৪,২০০ জন।
অবস্থান ও সীমানা
লক্ষ্মীপুর সদর উপজেলার মধ্যাংশে মান্দারী ইউনিয়নের অবস্থান। এ ইউনিয়নের উত্তরে দত্তপাড়া ইউনিয়ন ও বাঙ্গাখাঁ ইউনিয়ন, পশ্চিমে লাহারকান্দি ইউনিয়ন, দক্ষিণে তেওয়ারীগঞ্জ ইউনিয়ন ও কুশাখালী ইউনিয়ন এবং পূর্বে দিঘলী ইউনিয়ন ও হাজিরপাড়া ইউনিয়ন অবস্থিত।
প্রশাসনিক কাঠামো
মান্দারী ইউনিয়ন লক্ষ্মীপুর সদর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
শিক্ষা ব্যবস্থা
মান্দারী ইউনিয়নের সাক্ষরতার হার ৬২%। এ ইউনিয়নে ১টি কলেজ,১টি ফাজিল মাদ্রাসা, ১টি আলিম মাদ্রাসা, ২টি মাধ্যমিক বিদ্যালয়, ৭টি অন্যান্য মাদ্রাসা ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
মান্দারী ইউনিয়নে যোগাযোগের প্রধান মাধ্যম রিক্সা এবং সিএনজি চালিত অটোরিক্সা।
খাল ও নদী
মান্দারী ইউনিয়নের রতনপুর মৌজার উপর দিয়ে রহমতখালী খাল এবং গন্ধব্যপুর মৌজার উপর দিয়ে ওয়াপদার খাল প্রবাহিত হচ্ছে।
হাট-বাজার
মান্দারী ইউনিয়নের প্রধান প্রধান হাট-বাজারগুলো হল মান্দারী বাজার, আমিন বাজার, ওয়াপদা বাজার, গোধূলীর হাট এবং চতলিয়া বাজার।
ইটাখোলা রেলওয়ে স্টেশন
ইটাখোলা রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে ইটাখোলা রেলওয়ে স্টেশন তৈরি করা হয়।
পরিষেবা
ইটাখোলা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কামাঠিপুরা
কামাঠিপুরা (অথবা কামাটিপুরা বানানও প্রচলিত) হল মুম্বাই'র বৃহত্তম তথা এশিয়া'র দ্বিতীয় বৃহত্তম পতিতালয় এলাকা। এলাকাটিতে প্রথম বসতী স্থাপন করা হয় ১৭৯৫ সালের পর; যখন বোম্বাইয়ের সপ্তদ্বীপ সংযুক্ত করতে কজওয়ে নির্মিত হয়। প্রাথমিকভাবে স্থানটি লাল বাজার নামে পরিচিত, এবং কামাঠিপুরা নামটি তেলেঙ্গানা রাজ্যের কামাঠিদের (শ্রমিক) নামানুসারে রাখা হয়, যারা কজওয়ে নির্মাণকার্যে নিযুক্ত ছিল। কঠোর পুলিশী কর্মকাণ্ড এবং সরকারের উন্নয়ন নীতির দরুন, ১৯৯০-এর দশকের পর এইডস নির্মূলন করতে যৌনকর্মীদের কামাঠিপুরা থেকে বাইরে যাওয়ায় ও এলাকার যৌনকর্মীদের সংখ্যা কম করতে সাহায্য করে। ১৯৯২ সালে বোম্বাই পৌর নিগম (বিএমসি)-এর হিসেব অনুযায়ী কামাঠিপুরা এলাকাজুড়ে প্রায় ৫০,০০০ যৌনকর্মী ছিল, ২০০৯ সাল পর্যন্ত তা কমিয়ে ১,৬০০তে আনা হয়, পলায়নকৃত যৌনকর্মীদের অনেকে রিয়েল স্টেট ব্যবসার সাথে জুড়ে যায় এবং অনেকে মহারাষ্ট্রের অন্যান্য শহরে পলায়ন করে। >
জনসংখ্যার উপাত্ত
কামাঠিপুরা এলাকাটি ১৪টি গলিতে বিভক্ত যা যৌনকর্মীদের ভাষাগত ও অঞ্চল অনুযায়ী ভাগ করা হয়েছে। বেশীরভাগ যৌনকর্মী ভারতের অন্য রাজ্য এবং নেপাল থেকে এখানে এসেছে। এই এলাকায় সামান্য মিথষ্ক্রিতা থাকায়, সামাজিক সংগঠন গড়ে তোলার পথে বাঁধা হয়ে দাঁড়িয়েছে।
বলধারা ইউনিয়ন
বলধারা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
ভৌগোলিক উপাত্ত
এ ইউনিয়নের উপর দিয়ে নূরানী গঙ্গা নামে একটি নদী বয়ে গেছে। এটিই এ ইউনিয়নের একমাত্র নদী।
দর্শনীয় স্থান
এই ইউনিয়নের রফিকনগর গ্রামে রয়েছে ভাষা শহিদ রফিক উদ্দিন ‍স্মৃতি যাদুঘর ও গ্রন্থাগার।
ব্রুনাইয়ে গর্ভপাত
ব্রুনাইয়ে গর্ভপাত কেবলমাত্র একজন মহিলার জীবন বাঁচানোর ক্ষেত্রে বৈধ। ব্রুনাইয়ে, কোন মহিলা যদি স্বেচ্ছায় গর্ভপাত করে থাকেন, তবে জেলখানায় সাত বছর পর্যন্ত কারাভোগ করতে পারেন। যে কেউ গর্ভপাত করলে তার জন্য শাস্তি ১০-১৫ বছর করা হয়েছে।
নির্বাচন কমিশন (পাকিস্তান)
পাকিস্তান নির্বাচন কমিশন, একটি স্বতন্ত্র, স্বায়ত্তশাসিত, স্থায়ী এবং সাংবিধানিকভাবে প্রতিষ্ঠিত একটি ফেডারেল সংস্থা যা রাষ্ট্রীয় সংসদ, প্রাদেশিক আইনসভা, স্থানীয় সরকার, পাকিস্তানের রাষ্ট্রপতির কার্যালয়ে নির্বাচন, নির্বাচনী নির্বাচন সীমানা এবং নির্বাচনী তালিকার প্রস্তুতির জন্য নির্বাচন পরিচালনা করার জন্য দায়ী। পাকিস্তানের সংবিধান দ্বারা আলোকিত নীতিমালা অনুসারে কমিশন নির্বাচনটি সৎ, ন্যায্য, ন্যায্য এবং আইন অনুসারে পরিচালিত হয় তা নিশ্চিত করার জন্য প্রয়োজনীয় ব্যবস্থা করে এবং। নির্বাচন কমিশন গঠিত হয়েছিল ১৯৫৬ সালের ২৩ শে মার্চ এবং দেশের ইতিহাসে বিভিন্ন সময়ে পুনর্গঠন ও সংস্কার করা হয়েছে।
২১৩ এবং ২১৬ অনুচ্ছেদের অধীনে প্রধান নির্বাচন কমিশনার এবং দেশের সংশ্লিষ্ট চারটি প্রদেশের উচ্চ আদালতের চারজন অবসরপ্রাপ্ত বিচারক, যাকে রাষ্ট্রপতি কর্তৃক সংবিধানের অনুচ্ছেদ ২১৩ এর ধারা (২ এ) এবং (২ বি) প্রদত্ত পদ্ধতিতে নিয়োগ দেওয়া হয়। বর্তমান বিচারপতি (আর) সরদার মুহাম্মদ রাজা বর্তমান প্রধান নির্বাচন কমিশনার । পাকিস্তানের নির্বাচন কমিশনের একটি পাঁচ সদস্যের প্যানেল রয়েছে যার মধ্যে প্রধান নির্বাচন কমিশনারের নেতৃত্বে চারটি প্রদেশের ( পাঞ্জাব, সিন্ধু, বেলুচিস্তান এবং খাইবার পাখতুনখোয়া ) প্রতিটি প্রদেশ হতে একজন করে ৪ জন সদস্য রয়েছেন। ২ রা অক্টোবর, ২০১৭ তারিখে জাতীয় সংসদ থেকে সদ্য পাস হওয়া নির্বাচন আইন ২০১৭ বর্তমানে কার্যকর রয়েছে এবং সাধারণ নির্বাচন ২০১৮ এই আইনের অধীনে সফলভাবে সম্পাদিত হয়েছিল।
ইসিপি আমলাদের নেতৃত্বে ছিলেন ফেডারেল সেক্রেটারি ইসিপি (বিএস -২২) অফিসার যিনি ইসি সচিবালয় পরিচালনা করেন
কার্য ও কর্তব্য
পাকিস্তান নির্বাচন কমিশনের (ইসিপি) কার্যাবলী ও কর্তব্যগুলি সংবিধান অনুসারে পাকিস্তানের সংবিধান দ্বারা সংযুক্ত ২১৯ অনুচ্ছেদে সংজ্ঞায়িত ও নির্ধারিত হয়েছে। যার আলোকে কমিশনকে নিম্নোক্ত দায়িত্বের দায়িত্বে নিযুক্ত করা হয়
স্বায়ত্তশাসন এবং স্বাধীনতা
"নির্বাচন কমিশন বনাম জাভেদ হাশমি " মামলার রায় ও রায় চলাকালীন, সুপ্রিম কোর্ট বলেছে যে "নির্বাচনের ক্ষেত্রে প্রধান নির্বাচন কমিশনার কর্তৃক নিযুক্ত নির্বাচন ট্রাইব্যুনালগুলিতে" একচেটিয়া এখতিয়ার রয়েছে এবং এ জাতীয় সব আদালতের এখতিয়ার বাদ দেওয়া হয়েছিল। তবে এটি একটি ব্যতিক্রম সাপেক্ষে যে যেখানে নির্বাচনের প্রক্রিয়া চলাকালীন বা তার সমাপ্তির পরে কোনও আক্রমনাত্মক পক্ষের পক্ষে কোনও আইনি প্রতিকার পাওয়া যায় না, তা স্পষ্টতই অবৈধ এখতিয়ারের মতো একটি নির্বাচনী কার্যকারীর আদেশের বিপরীতে।  যার প্রভাবটি একজন প্রার্থীকে প্রত্যাখ্যান করা, প্রার্থী হাইকোর্টের সাংবিধানিক এখতিয়ারে পরিষেবা দিতে পারেন।  পাকিস্তানের সুপ্রিম কোর্ট তখন থেকে ধারাবাহিকভাবে এই রায় অনুসরণ করে।
ব্যবসায়ের লেনদেন
কমিশন সভা পরিচালনা করে তার কার্যাবলী পরিচালনা করে। নির্বাচন কমিশনের সকল সদস্যের সমান মর্যাদা রয়েছে এবং কমিশনের সিদ্ধান্তে গুরুত্ব রয়েছে।
বিচারিক পর্যালোচনা
এই আদেশটি বিচার বিভাগীয় ত্রুটিতে ভুগনির্বাচন কমিশনের সিদ্ধান্তের বিচারিক পর্যালোচনা হাইকোর্ট এবং পাকিস্তানের সুপ্রীম কোর্টে চাওয়া যেতে পারে।
বাজেট এবং ব্যয় (আর্থিক)
নির্বাচন কমিশনের বাজেট ফেডারেল সরকার সরবরাহ করে।
অনুমোদিত বিভাগ বাজেটের মধ্যে যে কোনও পুনঃ-বরাদ্দ অর্থ বিভাগের বিষয়ে কোনও রেফারেন্স না দিয়েই প্রধান নির্বাচন কমিশনার দ্বারা করা যেতে পারে।
ভোটার তালিকা তৈরির জন্য প্রয়োজনীয় তহবিল এবং সাধারণ নির্বাচন পরিচালনা ও উপনির্বাচনের নির্বাচন কমিশনের প্রয়োজনীয়তা অনুসারে ফিনান্স বিভাগ কর্তৃক একক অঙ্কে সরবরাহ করা হয়।
বেদ
থাম্ব|upright=1.2|[[অথর্ববেদ|অথর্বেদের একটি পৃষ্ঠা]] বেদ (वेद, "জ্ঞান") হল প্রাচীন ভারতে লিপিবদ্ধ একাধিক গ্রন্থের একটি বৃহৎ সংকলন। ছান্দস্ ভাষায় রচিত বেদই ভারতীয় সাহিত্যের প্রাচীনতম নিদর্শন এবং সনাতন ধর্মের সর্বপ্রাচীন পবিত্র ধর্মগ্রন্থ। সনাতনীরা বেদকে "অপৌরুষেয়" ("পুরুষ বা লোক" দ্বারা কৃত নয়, অলৌকিক) এবং "নৈর্বক্তিক ও রচয়িতা-শূন্য" (যা সাকার নির্গুণ ঈশ্বর-সম্বন্ধীয় এবং যার কোনও রচয়িতা নেই)  মনে করেন। আর্ষ শাস্ত্র অনুযায়ী পরব্রহ্মই সৃষ্টির আদিতে মানব হিতার্থে বেদের জ্ঞান প্রকাশ করেন। সর্বপ্রথম অগ্নি, বায়ু, আদিত্য ও অঙ্গিরা এই চার ঋষি চার বেদের জ্ঞান প্রাপ্ত হন। এবং পরবর্তিতে তাঁরা অন্যান্য ঋষিদের মাঝে সেই জ্ঞান প্রচার করেন এবং অলিপিবদ্ধভাবে পরাম্পরার মাধ্যমে তা সংরক্ষিত হয়ে এসেছে। আর্যসমাজের প্রতিষ্ঠাতা মহর্ষি দয়ানন্দ সরস্বতী এই চার ঋষিকে শরীরধারী মানুষ বলেছেন। পুস্তক আকারে প্রাপ্ত বেদ আধুনিক হলেও এর জ্ঞানকে শাশ্বত বলে অনেক নৈষ্ঠিক পণ্ডিত মনে করেন। পাশ্চাত্যের অনেক গবেষক ভাষাগত রচনাশৈলি, প্রত্নতাত্তিক প্রমাণাদির উপর নির্ভর করে বেদের রচনাকাল আনুমানিক ১৫০০ থেকে ৮০০ খ্রিস্টপূর্বাব্দ হিসাবে ধারণা করেন।
বেদের সংখ্যা চার: ঋগ্বেদ, যজুর্বেদ, সামবেদ ও অথর্ববেদ। এতে মোট মন্ত্র সংখ্যা ২০৩৭৯টি। প্রত্যেকটি বেদ আবার চারটি প্রধান ভাগে বিভক্ত: সংহিতা (মন্ত্র ও আশীর্বচন), ব্রাহ্মণ (ধর্মীয় আচার, ধর্মীয় অনুষ্ঠান ও যজ্ঞাদির উপর টীকা), আরণ্যক (ধর্মীয় আচার, ধর্মীয় ক্রিয়াকর্ম, যজ্ঞ ও প্রতীকী যজ্ঞ) ও উপনিষদ্‌ (ধ্যান, দর্শন ও আধ্যাত্মিক জ্ঞান-সংক্রান্ত আলোচনা)।  কোনও কোনও গবেষক উপাসনা (পূজা) নামে একটি পঞ্চম বিভাগের কথাও উল্লেখ করে থাকেন।
ভারতীয় দর্শনের বিভিন্ন শাখা ও সনাতন ধর্মের বিভিন্ন সম্প্রদায় বেদ সম্পর্কে ভিন্ন ভিন্ন অবস্থান গ্রহণ করে থাকে। ভারতীয় দর্শনের যে সকল শাখা বেদের প্রামাণ্যতা স্বীকার করে এবং বেদকেই তাদের শাস্ত্রের প্রমাণ হিসেবে গ্রহণ করে, সেগুলোকে "আস্তিক" শ্রেণীর অন্তর্ভুক্ত করা হয়। অন্যদিকে ভারতীয় দর্শনের লোকায়ত, চার্বাক, আজীবক, বৌদ্ধ ও জৈন প্রভৃতি অন্যান্য শ্রামণিক শাখায় বেদের প্রামাণ্যতা স্বীকৃত নয়। এগুলোকে "নাস্তিক" শ্রেণীর অন্তর্ভুক্ত করা হয়। মতপার্থক্য থাকলেও শ্রামণিক ধারার গ্রন্থগুলোর মতো বেদের বিভিন্ন স্তরের বিভাগগুলোতেও একই চিন্তাভাবনা ও ধারণাগুলো আলোচিত হয়েছে।
ব্যুৎপত্তি
বেদ শব্দটি সংস্কৃত: “বিদ্” ধাতু থেকে নিষ্পন্ন। “বিদ্” ধাতু দ্বারা “জ্ঞানার্থ”, “সত্যার্থ”, “লাভার্থ” ও “বিচারার্থ” এই চার প্রকার অর্থ নির্দেশ করে। “বিদ্” ধাতু করণ এবং অধিকরণ কারকে “ঘঞ্” প্রত্যয় যোগ করলে “বেদ” শব্দ সিদ্ধ হয়ে থাকে। বেদ শব্দটি মুখ্য ও গৌণ দুই অর্থ হয়ে থাকে। মুখ্যার্থ-জ্ঞানরাশি; আর গৌণার্থ-শব্দরাশি। বৈদিক জ্ঞানরাশি আত্মপ্রকাশ করে বৈদিক শব্দরাশির সাহায্যে। বেদগ্রন্থকে শব্দব্রহ্ম (বেদগ্রন্থ অনন্তপুরুষ পরব্রহ্মের বাগ্ময়ী মূর্তি) বলা হয়। বেদ শ্রুতি, ত্রয়ীবিদ্যা বা ত্রয়ী, নিগম, ছন্দস্ ইত্যাদি নামে পরিচিত।
বেদের বিভাজন
কাত্যায়ণের মতে বেদের মূলত দুটি অংশ—মন্ত্র ও ব্রাহ্মণ। মন্ত্র ভাগকে ‘সংহিতা’-ও বলা হয়। সংহিতাগুলো যথাক্রমে ঋগ্বেদ সংহিতা, সামবেদ সংহিতা, যজুর্বেদ সংহিতা এবং অথর্ববেদ সংহিতা। মন্ত্রাংশ গদ্যে, পদ্যে ও গীতিতে রচিত। এটাই বেদের প্রধান অংশ। ব্রাহ্মণ অংশের দুটি ভাগ—আরণ্যক ও উপনিষদ্‌। ব্রাহ্মণের অন্তিম অংশ আরণ্যক এবং আরণ্যেকের অন্তিম অংশ হচ্ছে উপনিষদ্‌।
আবার বেদকে কর্মকাণ্ড ও জ্ঞানকাণ্ড দুটি বিভাগে পৃথক করা হয়েছে। ব্রাহ্মণগ্রন্থ যজ্ঞক্রিয়ার বর্ণনা থাকায় তা কর্মকাণ্ডের অংশ। অপরদিকে আরণ্যক ও উপনিষদ্‌ জ্ঞানকাণ্ডের অংশ।
আর্য সমাজের প্রতিষ্ঠাতা মহর্ষি দয়ানন্দ সরস্বতীর মতে কেবল মন্ত্রভাগ সংহিতাই হচ্ছে বেদ। তার মতে ব্রাহ্মণ অংশটি বেদের অন্তর্ভুক্ত নয়। এর কারণ হিসেবে তিনি পতঞ্জলির মতকে উদ্ধৃত করেছেন, ব্রাহ্মণ অংশ ঋষিপ্রণীত যা বেদের ব্যাখ্যার বর্ণনা হয়েছে। অন্যদিকে মন্ত্রাংশ কেবল ঈশ্বরপ্রণীত বেদ।
সংহিতা
বেদের প্রাচীনতম অংশটিকে ‘সংহিতা’ বলা হয় যা হিন্দু সমাজে আজও প্রচলিত। তবে অধিকাংশ ক্ষেত্রে, বেদ বলতে কেবল সংহিতা ভাগকেই বুঝানো হয়ে থাকে। সংহিতার আক্ষরিক অর্থ হচ্ছে, “একত্রিত, মিলিত, যুক্ত” এবং “নির্দিষ্ট পদ্ধতি ও নিয়ম অনুসারে একত্রিত গ্রন্থ বা মন্ত্র-সংকলন”। “ঋক্ সংহিতা”, “যজুঃ সংহিতা”, “সামসংহিতা,” এবং “অথর্বসংহিতা” এই চারটি সংহিতা বা মন্ত্র সংকলন রয়েছে। এতে রয়েছে মন্ত্র, স্তোত্র, স্তব, স্তুতি, প্রার্থনা, ও আশীর্বচনের সংকলন। এর মধ্যে প্রথম তিনটি ঐতিহাসিক বৈদিক ধর্মের যজ্ঞ অনুষ্ঠান-সংক্রান্ত:
পৌরাণিক সাহিত্য ও কিংবদন্তি অনুসারে, অখণ্ড বেদের বিভাগকর্তা ছিলেন বেদব্যাস।  দ্বাপর যুগে মানুষের বয়স, গুণ ও বোধশক্তির অধঃপতনের জন্য তিনি বেদকে চারটি (মতান্তরে তিনটি) ভাগে ভাগ করেন। এর জন্য তার নাম হয় বেদব্যাস। এই ভাগগুলোকে তিনি অসংখ্য শাখায় বিভক্ত করেছিলেন। ভাগবত পুরাণের অন্য একটি কাহিনি অনুসারে, ত্রেতা যুগের সূচনায় রাজা পুরুরবা আদি বেদকে তিন ভাগে ভাগ করেছিলেন।